Մենք չուզեցինք տոնական համար հրատարակել՝ լցված փաղաքուշ ողջույններով, քաղցր-մեղցր ակնարկներով, վարդագույն հերոսներով, եթերային ոտանավորներով և շինծու ռեպորտաժներով: Մենք շարքային, առօրյա համարով ենք ուզում սկսել մեր կենսագրությունը, առաջին իսկ ամսից ուզում ենք խորանալ երիտասարդության ոչ թե հնարովի, այլ իրական պրոբլեմների մեջ, որոնել կյանքի չերևացող երակներ, մոտենալ այրող հարցերի, չշտապել բոլոր հարցերի համար ձևակերպելու մաշված պատասխաններ: